tomron87/hebrew-wikipedia-sentences-corpus huggingface dataset:
אולימפיאדת ריו דה ז'ניירו (2016): מדליית כסף
אליפות ליגת העל הסקוטית: 2018/19
ג'רמי ריצ'רד סטרינשם האנט הוא פוליטיקאי בריטי חבר המפלגה השמרנית, שכיהן כשר האוצר של בריטניה מאז אוקטובר 2022 עד יולי 2024. מכהן כנציג מחוז גודאלמינג והאש בבית הנבחרים וכיו"ר ועדת הבריאות והטיפול הסוציאלי.
כיהן כשר החוץ ושר הבריאות בקבינט ממשלת בריטניה.
האנט נולד בלונדון וגדל בסארי.
אביו, סר ניקולאס האנט, שירת כאדמירל בצי המלכותי.
הוא סיים בהצטיינות תואר ראשון בפוליטיקה, פילוסופיה וכלכלה מאוניברסיטת אוקספורד.
בתקופת לימודיו כיהן כנשיא תא הסטודנטים של המפלגה השמרנית.
לאחר הלימודים עבד בחברת ייעוץ ולימד אנגלית במשך שנתיים ביפן.
בשובו לבריטניה הקים חברת הוצאה לאור של תכנים חינוכיים בשם "Hotcourses" שהתפתחה למובילה בתחומה בתחום המדריכים ללימודים בקולג'.
במאי 2005 נבחר לנציג מחוז דרום-מערב סארי בבית הנבחרים הבריטי.
בשנים 2007–2010 כיהן בממשלת הצללים של דייוויד קמרון כשר התרבות, הספורט והתקשורת.
בבחירות הכלליות בבריטניה 2010 נבחר לתקופת כהונה נוספת, ובעקבות ניצחון המפלגה השמרנית, מונה במאי 2010 לשר התרבות, התקשורת והספורט בקבינט של קמרון, והיה אחראי גם להכנות לקראת אולימפיאדת לונדון (2012) ולמשחקים הפאראלימפיים.
בספטמבר 2012 מונה לשר הבריאות בקבינט של קמרון.
הוא נבחר מאז פעמיים נוספות לפרלמנט, והמשיך לכהן כשר הבריאות גם בקבינט של תרזה מיי.
בינואר 2018 הורחב תפקידו לשר הבריאות והטיפול הסוציאלי.
תקופת כהונתו כשר הבריאות הייתה הממושכת ביותר בתולדות הממלכה המאוחדת.
ב-9 ביולי 2018 מונה לשר החוץ במקום בוריס ג'ונסון, שהתפטר על רקע המשא ומתן על הברקזיט.
האנט התמודד על ראשות המפלגה השמרנית, הוא הגיע לגמר מול בוריס ג'ונסון שגבר עליו בבחירות בקרב חברי המפלגה.
בינואר 2020 מונה ליו"ר ועדת הבריאות והטיפול הסוציאלי בבית הנבחרים.
ביולי 2022 התמודד בבחירות לראשות המפלגה השמרנית במקומו של ג'ונסון שהתפטר.
לאחר מינויו לתפקיד שר האוצר באוקטובר 2022, ביטל כמעט את כל קיצוצי המס בתוכנית הכלכלית שהציג קודמו בתפקיד, קוואזי קווארטנג.
התכנית הובילה לטלטלה בשווקים הפיננסיים ולביקורת ציבורית וגרמה לפיטוריו של קווארטנג.
בנובמבר 2022, הציג תקציב צנע לממלכה שכלל העלאת מיסים וקיצוצים.
הממלכה התמודדה באותה העת עם אינפלציה ומיתון.
האנט נשוי ללוסיה, ילידת שיאן שבסין, והם הורים לבן ושתי בנות.
יוסטון ג'רמי גרנט הוא כדורסלן אמריקאי, המשחק בעמדות הסמול פורוורד והפאוור פורוורד בקבוצת פורטלנד טרייל בלייזרס מליגת ה-NBA.
גרנט למד בבית הספר התיכון הקתולי דמאטה (DeMatha) שבמרילנד.
בשנת הלימודים האחרונה קלע ממוצע של 12.5 נקודות ב-23 משחקים.
דורג על ידי ESPN במקום ה-11 מבין הפורוורדים ובמקום ה-37 בדירוג הכללי של מסיימי התיכונים במדינה בשנת 2017. בעקבות כך קיבל הצעות ממספר מכללות ואוניברסיטאות ולבסוף חתם באוניברסיטת סירקיוז.
בעונתו השנייה הפך לשחקן חמישייה ופתח במרבית המשחקים.
הוא קלע 12.1 נקודות בממוצע בכ-50% קליעה מהשדה.
בסיום העונה הודיע על הצגת מועמדותו לדראפט.
בדראפט של שנת 2014 נבחר גרנט במקום ה-39 על ידי פילדלפיה 76'.
הוא שיחק במדי הקבוצה בליגת הקיץ ובספטמבר חתם על חוזה לשנתיים.
ב-21 בינואר 2015, במהלך משחק מול הניו יורק ניקס חסם שמונה פעמים, ובכך הישג שיא לרוקי בקבוצה מאז שון בראדלי בעונת 1994. בעונתו השנייה בקבוצה הפך לשחקן חמישייה כשפתח ב-52 משחקים מתוך 77 בהם שותף.
ב-1 בנובמבר 2016 עבר לקבוצת אוקלהומה סיטי ת'אנדר בטרייד תמורת ארסאן אילייסובה ובחירת דראפט מוגנת.
במשך 2 העונות הראשונות בקבוצה עלה מהספסל.
ביולי 2018 חתם על חוזה חדש בקבוצה.
בעונת 2018/2019 הפך לשחקן החמישייה הפותחת, ורשם עלייה משמעותית בממוצע הדקות (32.7) והנקודות (13.6) למשחק.
ביולי 2019 הועבר בטרייד לדנוור נאגטס, בתמורה לבחירת דראפט עתידית.
לקראת עונת חתם בדטרויט פיסטונס על חוזה ל-3 עונות, בסך כ-60 מיליון דולר.
ביולי 2022 הועבר בטרייד לפורטלנד טרייל בלייזרס, בתמורה לבחירות דראפט עתידיות.
גרנט הוא בנו של הארווי גרנט, ששיחק 11 עונות בליגת ה-NBA, ואחיינו של שחקן העבר הוראס גרנט.
אחיו, ג'ריאן, משחק בקבוצת פנאתינייקוס היוונית.
אח נוסף, ג'ראי, שיחק בקבוצות שונות באירופה.
ג'רמי סילמן היה שחמטאי יהודי-אמריקאי, מאמן ומחבר ספרי שחמט.
ג'רמי סילמן נולד בדל ריו, טקסס.
הוא התחיל לשחק שחמט בגיל 12. זכה באליפות ארצות הברית הפתוחה בשנת 1981. בשנת 1988 הוענקה לו דרגת אמן בינלאומי.
החל משנות ה-90 של המאה ה-20 ועד למותו סילמן עסק בעיקר בכתיבת ספרי שחמט ואימון.
בסך הכל הוא פרסם 35 ספרים.
כמו כן העביר קורס שחמט באינטרנט.
הוא היה יועץ לשחמט בצילומי הארי פוטר ואבן החכמים.
ג'רמי לואיס יוג'ין מנוחין הוא פסנתרן בריטי ובנו של הכנר יהודי מנוחין.
מנוחין נולד בסן פרנסיסקו, קליפורניה, בן רביעי לאביו, יהודי מנוחין ושני לאמו, הרקדנית דיאנה גולד.
הוא למד באיטון קולג' סמוך לווינדזור, ברקשייר.
הוא מתאר את ילדותו כעתירת זכויות מבחינה כלכלית אך "גרוטסקית" מבחינה רגשית, את אביו כ"קר ומנוכר" ואת אמו כ"שתלטנית והפכפכת".
שלא כאביו, יהודי, שנדחף למוזיקה בגיל צעיר על ידי אמו (סבתו של ג'רמי), ג'רמי עצמו לא קיבל שום הכשרה מוזיקלית עד שהאומנת שלו החלה לארגן זאת בתגובה להתעניינות מצדו.
עם זאת, יהודי החל לתת דעתו יותר ויותר לקריירה המוזיקלית של בנו ככל שכישרונו התבלט.
ג'רמי למד הלחנה בפריז אצל נדיה בולאנז'ה, פסנתר בישראל אצל מנדרו כץ, וניצוח בווינה אצל הנס סווארובסקי.
מנוחין הופיע לראשונה בלונדון בגיל 15, ביום הולדתו החמישים של אביו.
הוא ניגן עם הפילהרמונית של לונדון.
בהמשך אותה שנה, ניגן בפסטיבל מנוחין גשטאד, שאביו ייסד תשע שנים קודם לכן, ומשם התקדם להערכה ציבורית נרחבת יותר בזכות עצמו.
ב-1968 ניגן שוב עם הפילהרמונית של לונדון להקלטת תקליט אריך-נגן לחברת אנג'ל יחד עם דודותיו חפציבה וילטה, בניצוחו של יהודי מנוחין.
הופעת הבכורה שלו בארצות הברית התקיימה ב-1970. התפתחות הקריירה שלו נעצרה מחמת גיד מתוח, שאילץ אותו לבטל את כל הופעותיו הפומביות למשך שנה וחצי.
הוא החלים והמשיך לזכות בתחרות הפסנתר לאמני קונצרט צעירים של 1984 בניו יורק.
במהלך סיור הקונצרטים שלו באמריקה ב-1986, ניגן בתיאטרון ג'קי גליסון לאמנויות הבמה במיאמי, פלורידה.
מבקר המוזיקה טים סמית' מן ה"סאן-סנטינל" שיבח את כישוריו הטכניים אבל מצא, שהרגש לוקה בחסר בנגינתו.
מנוחין ניגן עם הפילהרמונית של ברלין, הפילהרמונית המלכותית, התזמורת הקאמרית האנגלית, הפילהרמונית של וינה ותזמורת טונהאלה, בין השאר.
בשנת 1983 נשא מנוחין לאישה את בריג'יד גבריאל פורבס-סמפיל, בתו של הלורד סמפיל.
לזוג נולדו שני ילדים, נדיה ססיליה מנוחין (נולדה ב-1985) ופטרוק פורבס מנוחין (נולד ב-1988).
בתגובה לחוויות הילדות שלו עצמו, שם מנוחין דגש מיוחד על מעורבות בחיי ילדיו; גם לאחר גירושיהם בשנים הבאות, המשיכו בני הזוג מנוחין והתגורר במרחק הליכה זה זה, כדי שמנוחין יוכל לקיים קשר מתמיד עם בנו.
ב-2007 נשא לאישה את הפסנתרנית הדרום-קוריאנית מוקי לי, שילדה לו בת, אנוק קיארה סומי מנוחין (נולדה ב-2008).
ג'רמי עמנואל לם הוא כדורסלן אמריקאי המשחק בקבוצת סקרמנטו קינגס מליגת ה-NBA, בעמדות הקלע והסמול פורוורד.
לם נולד בעיירה הנריקו אשר בווירג'יניה, ולמד בבית ספר תיכון בנורקרוס שבג'ורג'יה.
בשנתו האחרונה בתיכון הוביל את קבוצת הכדורסל שלה לשלב רבע גמר אליפות התיכונים של ג'ורג'יה, עם ממוצע של כ-20 נקודות למשחק.
בשנת 2010 החל ללמוד באוניברסיטת קונטיקט, ולשחק בקבוצת הכדורסל שלה, ה"האסקיז", תחת המאמן חבר היכל התהילה ג'ים קלהון.
בעונתו הראשונה בקונטיקט קלע 11.1 נקודות למשחק, ולאורך טורניר אליפות המכללות אף שיפר את תפוקתו ל-16.2 נקודות למשחק.
בסיום אותה עונה הודיע לם כי החליט להעמיד את עצמו לבחירה בדראפט ה-NBA, לאחר שנתיים בלבד בקונטיקט.
בדראפט ה-NBA 2012 נלקח לם בבחירה ה-12 על ידי יוסטון רוקטס, אשר שלחה אותו בטרייד לפני תחילת העונה לאוקלהומה סיטי ת'אנדר, יחד עם קווין מרטין, בתמורה לג'יימס הארדן ושלושה שחקנים נוספים.
בעונתו הראשונה ב-NBA שותף לם ב-23 משחקים בלבד, ונשלח מספר פעמים לשחק בקבוצת הפיתוח של הת'אנדר, טלסה 66', בה שיחק 21 משחקים וקלע 21.0 נקודות בממוצע למשחק.
בעונתו השנייה קיבל דקות משחק מרובות יותר בת'אנדר כששימש כמחליפו מהספסל של תאבו ספולושה, וקלע 8.5 נקודות למשחק.
בפלייאוף של אותה עונה גברו הת'אנדר על ממפיס גריזליס ולוס אנג'לס קליפרס בשני השלבים הראשונים, אך הפסידו לסן אנטוניו ספרס בגמר המערב.
בעונת , על אף שרשמה מאזן חיובי 45–37 (54.9%), לא העפילה הקבוצה לפלייאוף ה-NBA בשל חוזקן של קבוצות האזור המערבי.
לקראת עונת , לאחר שלוש עונות באוקלהומה, נשלח לם בטרייד לשארלוט הורנטס בתמורה ללוק רידנאוור ובחירת דראפט עתידית.
ב-2 בנובמבר 2015 חתם על הארכת חוזה בשארלוט (שנכנסה לתוקף בעונת ) ל-3 עונות עבור כ-21 מיליון דולר.
בשלוש עונותיו הראשונות עם ההורנטס שימש כשחקן ספסל וקלע כ-10.7 נקודות בממוצע למשחק, ובעונת הוצב על ידי המאמן הנכנס ג'יימס בורגו כקלע הפותח של הקבוצה, והציג יכולת מצוינת עם 15.3 נקודות למשחק.
ביולי 2019 חתם לם על חוזה לשלוש עונות באינדיאנה פייסרס, עבור כ-31.5 מיליון דולר.
במהלך משחק מול טורונטו ראפטורס בפברואר 2020 נפצע ברגלו השמאלית בעת ניסיון הטבעה במתפרצת; לאחר המשחק התברר שלם סובל מקרע ברצועה הצולבת הקדמית, קרע במניסקוס הצדי ושבר בעצם הירך.
לאחר גילוי חומרת הפציעה, עדכנו הפייסרס כי לם ייעדר עד לסיום , לכל הפחות.
בפברואר 2022 נמכר יחד עם ג'סטין הולידיי ודומנטאס סאבוניס לסקרמנטו קינגס תמורת טייריס הליברטון, באדי הילד וטריסטן תומפסון.
בנובמבר 2023 חתם בסטוקטון קינגס.
פיטר ג'רמי ויליאם האגינס , הידוע בשמו הבמה ג'רמי ברט, היה שחקן אנגלי.
הוא גילם את דמותו של הבלש שרלוק הולמס בארבע סדרות טלוויזיה של רשת גרנדה בין השנים 1984 ל-1994. הקריירה שלו כללה משחק בתיאטרון, בטלוויזיה ובקולנוע, כולל מחזות שייקספיריים ומחזות זמר.
ב-1964 שיחק בתפקיד פרדי איינספורד-היל המאוהב בלייזה דוליטל בסרט "גבירתי הנאווה" בהפקת האחים וורנר.
ג'רמי ברט נולד בשם פיטר ג'רמי ויליאם האגינס בברקסוול גריינג' שב ברקסוול, אז במחוז ווריקשייר.
יום הולדתו היה ב-3 בנובמבר 1933, אבל הוא נרשם במקורות רבים בדצמבר 1933 או ב-1935. אביו היה לוטננט קולונל הנרי ויליאם האגינס, קצין בצבא בעל עיטורי אות השירות המצוין, הצלב הצבאי ו-Deputy lieutenant.
אמו הייתה אליזבת אדית קדברי באטלר (משושלת תעשייני הממתקים קדבורי).
הייתה לו אחות אחת ושלושה אחים גדולים: ג'ון, פטריק ומייקל.
הוא התחנך באיטון קולג', טען שהיה "אסון אקדמי", וייחס את קשיי הלימודים לדיסלקסיה.
ברט היה חבר במועדון הקשתות "Woodmen of Arden" שנוסד ב-1785. אביו ואחיו גם היו חברים במועדון.
אף על פי שבסופו של דבר פיתח דיקציה מדויקת, הוא נולד עם ליקוי דיבור שמנע ממנו לבטא בצורה מדויקת את הצליל "R".
בגיל העשרה עבר ניתוח לתיקון הליקוי, ובמשך השנים עסק בתרגול הדיבור.
עם זאת כשהיה באיטון הוא הצטיין בשירה והיה חבר במקהלת הקולג'.
המורה שלו הייתה אלזי פוגרטי ב-Central School of Speech and Drama, ששכן אז ברויאל אלברט הול שבלונדון.
את הלימודים סיים ברט ב-1954. אביו דרש שהוא ישנה את שמו כדי לשמור על כבוד המשפחה, והוא בחר בשם הבמה ברט מתווית שהייתה על החליפה הראשונה שלו "Brett & Co".
ב-1959, כשברט שיחק במחזה "המלט", נהרגה אמו בתאונת דרכים בוויילס.
לתאונה הייתה השפעה אדירה על ברט.
בהמשך חייו הוא דיבר על התאונה, השפעתה עליו וכתוצאה מכך על משחקו.
"אמי נהרגה בפראות בתאונת דרכים ב-1959, ואני כעסתי מאוד על כך, מכיוון שבני, היה רק בן שלושה חודשים באותה עת.
אני הרגשתי מרומה – הרגשתי שאמי רומתה – מתוך זה בא זעם".
הופעת הבכורה של ברט הייתה בשנת 1954 בתיאטרון הספרייה במנצ'סטר.
הופעתו הראשונה בלונדון הייתה בשנת 1956 במחזה "טרוילוס וקרסידה" עם להקת התיאטרון אולד ויק.
תפקידו הראשון בקולנוע היה בסרט "מלחמה ושלום" בכיכובה של אודרי הפבורן.
עוד ב-1956 הופיע ברט בברודוויי במחזה "ריצ'רד השני" בתפקיד דוכס אומרל.
ב-1959 היה לו תפקיד ראשי כזמר בדמות ארצ'י פורסיית במחזמר "מריגולד" שהוצג בווסט אנד.
בנוסף ב-1959 גילם את המלט; אבל, במחשבה נוספת, בתוכנית תיעודית של BBC2, אמר ברט "אני לא חושב שהייתי טוב בתפקיד המלט.
אני חושב שהייתי צעיר מדי.
צעיר מדי באופן אינטלקטואלי, צעיר מדי באופן פילוסופי.
היו לי איכויות, אבל הייתי מעדיף לראות גרסאות של אחרים.
ברט גילם דמויות רבות במחזות קלאסיים, כולל כתריסר תפקידים שייקספיריים בתיאטרון אולד ויק, בניו יורק, ועוד ארבעה כשהיה חבר בתיאטרון המלכותי הלאומי בין השנים 1967 ל-1970.
מתחילת שנות השישים של המאה העשרים נראה ברט לעיתים קרובות על מסכי הטלוויזיה.
הוא כיכב במיני-סדרות כגון בתפקיד ד'ארטניאן ב"שלושת המוסקטרים (1966).
תפקידו הבולט ביותר בסרט קולנוע היה בדמות פרדי איינספורד-היל בסרט "גבירתי הנאווה" מ-1964, שוב בכיכובה של אודרי הפבורן.
אף על פי שברט שר היטב, כפי שהדגים כששיחק בתפקיד דנילו באופרטה "האלמנה העליזה" ששודרה ב-BBC בחג המולד ב-1968, את השירים בסרט שר הזמר ביל שירלי.
באותה תקופה היה ברט מועמד להחליף את שון קונרי בתפקיד ג'יימס בונד, אבל הוא דחה את התפקיד, כי חשש שלשחק את 007 יפגע בקריירה שלו.
במקומו לוהק לגלם את בונד השחקן ג'ורג' לייזנבי.
חלק מהתפקידים שגילם היו תפקידים קומיים קלאסיים, כגון קפטן אבסולוט בגרסה הטלוויזיונית של המחזה "The Rivals" (מ-1970), ובסאניו במחזה "הסוחר מוונציה" מאת ויליאם שייקספיר (1970) בהפקה של התיאטרון הלאומי בבימויו של ג'ונתן מילר.
בהפקה השתתפו לורנס אוליבייה (בתפקיד שיילוק) וג'ואן פלורייט (בתפקיד פורשה).
המחזה עובד לטלוויזיה ב-1973 כשהשלושה מופיעים בתפקידים הראשיים.
ברט התבדח על כך שכשחקן לעיתים רחוקות גילם דמויות מהמאה העשרים, ואף פעם לא דמויות בנות זמננו.
אם כי הוא הופיע במספר תפקידי אורח בהן גילם דמויות עכשוויות כגון בסדרה "הברון" של ערוץ ITC מ-1967, ובסדרה "The Champions" מ-1967, בהן גילם דמויות של נבלים.
עוד הופיע ברט בפרק בסדרה האמריקאית "The Incredible Hulk" ב-1977, וכיכב בתפקיד מקסים דה וינטר בעיבוד מ-1979 של "רבקה" על פי רומן באותו שם מאת דפנה דה מוריאה לצדה של ג'ואנה דייוויד.
הופעתו האחרונה של ג'רמי ברט בקולנוע הייתה בסרט "מול פלנדרס" משנת 1996 בכיכובה של רובין רייט.
הסרט יצא לאקרנים כמעט שנה אחרי מותו של ברט.
אף על פי שברט הופיע בתפקידים רבים ומגוונים במשך הקריירה שלו, הוא זכור בעיקר מהופעתו בתפקיד שרלוק הולמס בסדרת הטלוויזיה של רשת גרנדה "הרפתקאותיו של שרלוק הולמס" ששודרה בין השנים 1984 ל-1994. הסרטים עובדו על ידי ג'ון הוקסוורת' ותסריטאים אחרים מהסיפורים המקוריים של סר ארתור קונאן דויל.
גם עם החשש שלו להיות מזוהה עם התפקיד, הופיע ברט ב-41 פרקים של הסדרה, לצדם של דייוויד ברק ואחר כך אדוארד הרדוויק שגילמו את דוקטור ווטסון.
ב-1988 הופיעו ג'רמי ברט ואדוארד הרדוויק על במת התיאטרון במחזה "סודו של שרלוק הולמס" בבימויו של פטריק גרלנד.
אחרי שקיבל את התפקיד (עליו אמר ברט "הולמס הוא התפקיד הקשה ביותר ששיחקתי – קשה יותר מהמלט או מקבת'), שיחק ברט במעט מאוד תפקידים אחרים.
ברט שיחק לפני כן בתפקיד דוקטור ווטסון על הבמה לצדו של צ'רלטון הסטון שגילם את הולמס, בהפקה של "The Crucifer of Blood" משנת 1980 שהועלתה בלוס אנג'לס.
ברט היה אובססיבי במטרה להביא יותר תשוקה לדמותו של הולמס.
הוא הציג את המחוות המשונות של הולמס, כגון תנועת יד וצחוק קצר ואלים.
הוא היה משליך את עצמו אל הקרקע כדי לחפש טביעת רגל "הוא היה מזנק על הרהיטים או קופץ אל מעקה של גשר ללא התחשבות בביטחונו האישי".
העיבוד התיאטרלי "הסוד של שרלוק הולמס" שנכתב על ידי חברו של ברט, ג'רמי פול, הוצג בתיאטרון וינדהאם בווסט אנד הלונדוני בכיכובם של ברט ואדוארד הרדוויק בשנים 1988 וב-1989. אחר כך יצאה ההפקה לסיבוב הופעות.
מבקרים רבים ציינו את הופעתו של ברט בתפקיד שרלוק הולמס כגרסה המועדפת עליהם ביותר.
ב-24 במאי 1958 התחתן ברט עם השחקנית אנה מאסי (בתו של ריימונד מאסי).
בנם דייוויד האגינס נולד ב-1959, והוא קריקטוריסט, מאייר וסופר.
ברט ומאסי התגרשו ב-22 בנובמבר 1962 אחרי שהיא טענה שהוא עזב אותה לטובת גבר.
בין השנים 1969 ל-1976 היה לברט קשר רומנטי עם השחקן גארי בונד, שנפטר חודש אחרי ברט.
בסוף שנות השבעים של המאה העשרים הייתה לו מערכת יחסים עם השחקן פול שנר (Paul Shenar).
ב-1976 התחתן ברט עם ג'ואן סאליבן וילסון שנפטרה מסרטן ביולי 1985.
בסוף שנת 1986 הציג ברט שינויים במצבי הרוח שהבהילו את משפחתו וחבריו, ושכנעו אותו לפנות לאבחון וטיפול עבור מאניה דפרסיה, הידועה גם בשם הפרעה דו-קוטבית.
לברט ניתן טיפול בגלולות ליתיום.
הוא חשש שלעולם לא ירפא, וכל חייו יצטרך לחיות עם המחלה, לבדוק את הסימנים ולהתמודד עם ההפרעה.
הוא רצה לחזור לעבוד, לגלם שוב את הולמס.
הפרק הראשון שצולם אחרי שחזר לעבודה היה עיבוד של שעתיים ל"חותם הארבעה" בשנת 1987. מאז השינויים בהופעתו ובהתנהגותו של ברט התגלו לאט לאט בהמשך הסדרה.
אחת מתופעות הלוואי של גלולות הליתיום היא עצירת נוזלים, הוא העלה במשקל.
לדברי אדוארד הרדוויק, ברט עישן כשישים סיגריות ליום, "מה שלא הועיל לבריאותו".
היו לו גם בעיות בלב, שגודלו היה כפול מלב רגיל.
הוא סבל מקשיים בנשימה ונזקק למסכת חמצן.
אבל ההערה היחידה שלו הייתה "יקירי, ההצגה חייבת להימשך".
בעשור האחרון של חייו אושפז פעמים אחדות בבית חולים, ובריאותו התרופפה באופן מוחשי, כפי שנראה כששיחק בעונות האחרונות של "שרלוק הולמס".
ברט נפטר ב-12 בספטמבר 1995 בביתו בקלפהם שבלונדון מאי-ספיקת לב.
מסתמי הלב הצטלקו בשל קדחת שיגרונית שהתפתחה אצלו בילדותו.
גופתו נשרפה ואפרו נמסר למשפחה.
אחד מאחיו, ג'ון, שהיה כומר, הספיד אותו בטקס האזכרה שנערך ב-29 בנובמבר 1995.
ויליאם טטהאם הנכבד תיאטרון ברוקס אטקינסון 1988 סודו של שרלוק הולמס The Secret of Sherlock Holmes שרלוק הולמס תיאטרון וינדהאם
ג'רמי דוד קרק היה אפידמיולוג ישראלי יליד דרום אפריקה ופרופסור לאפידמיולוגיה ובריאות הציבור בבית הספר לבריאות הציבור של האוניברסיטה העברית והדסה.
קרק היה גם פרופסור כבוד (אורח) במרכז למחקר מדיניות בריאותית באוניברסיטת סטנפורד שבקליפורניה.
ג'רמי דוד קרק נולד בשנת 1943 בדרום אפריקה ביישוב הכפרי פוללה, שבמחוז קוואזולו-נטאל.
הוריו, פרופסור סידני קרק וד"ר אמילי קרק, היו שניהם רופאים וחלוצים בתחום הרפואה הקהילתית.
סידני ואמילי קרק הקימו בתחילת שנות ה-40 של המאה ה-20 תוכנית חדשנית לה קראו (Community Oriented Primary Care (COPC ומרכז בריאותי ראשון ששימש כמודל בבריאות קהילתית בדרום אפריקה ובעולם.
בשנת 1959 עלו הוריו של קרק לירושלים, שם פעלו להקמת המחלקה לרפואה חברתית של האוניברסיטה העברית והדסה.
קרק סיים את לימודי התיכון בצ'פל היל, צפון קרוליינה בשנת 1960, ובהמשך עשה עלייה והצטרף למשפחתו בירושלים (הוא כבר ביקר בישראל קודם לכן בשנת 1953 כילד ביחד עם הוריו שהוזמנו להדסה כיועצים בבריאות הציבור למשך שנה; קרק למד אז למד בגימנסיה העברית שברחביה בירושלים).
קרק התחיל בגיל 17 את לימודי הרפואה בפקולטה לרפואה של האוניברסיטה העברית בירושלים.
בשנת 1964 קרק זכה בפרס מימונידס על שם הרמב"ם לסטודנט מצטיין לרפואה.
הוא סיים את לימודיו בהצטיינות בשנת 1968 וקיבל את התואר דוקטור לרפואה (MD).
הוא השלים תואר שני ברפואה חברתית (Master of Public Health) בין השנים 1972–1974 בבית הספר לבריאות הציבור של האוניברסיטה העברית בירושלים.
בין 1974 ל-1977 עשה קרק תואר שלישי, דוקטורט (PhD) באפידמיולוגיה בהנחיית פרופסור ג'ון קאסל (Professor John Cassel), באוניברסיטת צפון קרוליינה שבצ'פל היל, ארצות הברית.
קרק היה נשוי לפרופסור רות קליינר קרק, אותה הכיר לראשונה ב-1960 עם עלייתו לישראל, והם חיו בירושלים, בשכונת בית הכרם, במשך 58 שנים.
הורים לפרופ' רונית קרק, פרופ' סלעית קרק והמוזיקאי גיא קרק.
קרק שירת בצבא ההגנה לישראל בשנות ה-60 עד ה-80. בתחילת שירותו הצבאי היה רופא בגדוד צנחנים, ועבר גם הכשרה בצניחה.
בעת מלחמת יום הכיפורים בשנת 1973, התגייס קרק לגדוד קציני מילואים של הצנחנים ואף שהה במסגרת זאת עם סיום המלחמה שלושה חודשים כרופא צבאי ג'בל עתקה במצרים.
בין 1976 ל-1980 שירת קרק בצבא הקבע כראש ענף בריאות הצבא של חיל הרפואה בצה"ל בדרגת סגן אלוף.
משנת 1980 ועד 1995 היה ראש היחידה האפידמיולוגית של חיל הרפואה בצה"ל.
במסגרת תפקידו כראש ענף יזם קרק הקמת מאגרי מידע רפואיים לאוכלוסייה של מעל שני מיליון מועמדים לשירות ביטחון בצה"ל, ומאגר ביולוגי חשוב בצה"ל.
אלו משמשים בסיס למחקרי אורך השוואתיים חשובים ביותר עד להווה.
בשנת 1980 הצטרף קרק כאקדמאי בדרגת פרופסור חבר למחלקה לרפואה חברתית, בית הספר לבריאות הציבור ורפואה קהילתית, בפקולטה לרפואה של האוניברסיטה העברית והדסה.
בשנת 1993 מונה קרק לפרופסור מן המניין באוניברסיטה העברית בירושלים.
משנת 1991 כיהן קרק בתור ראש היחידה לאפידמיולוגיה של בית החולים הדסה.
בשנים 1994–2001 ניהל קרק את תחום מחלות לב וכלי דם במרכז הלאומי לבקרת מחלות.
בארץ כמו כן שימש כמנהל התוכנית הבינלאומית למוסמך בבריאות הציבור בבית הספר לבריאות הציבור ורפואה קהילתית באוניברסיטה העברית-הדסה (IMPH) בשנת הלימודים 2006–2007.
קרק תרם רבות למחקר הרפואי.
הוא יזם והיה שותף למחקרים ארוכי טווח (אורכיים) רבים, כגון פרויקט ה-Jerusalem Lipid Research Clinic LRC באפידמיולוגיה של קרדיולוגיה, סרטן, סוכרת וגורמי סיכון קוגניטיביים ומחקרים על מנבאים לסרטן ותמותה ספציפית לגילאים בבגרותם של מעל לשני מיליון אנשים, עם תקופת מחקר שנמשכה מעל ארבעה עשורים.
מחקרו בישראל בתקופת מלחמת המפרץ בשנת 1991 הוכיח את השפעת הלחץ על מוות בטרם עת.
מחקריו החלצויים על הקשר בין דתיות, חילוניות ובריאות הציבור השוו אוכלוסיות בקיבוצים דתיים וחילוניים, וגילו שיעורי תמותה נמוכים יותר בקרב קיבוצים דתיים (עבור גברים ונשים כאחד), מה שמרמז על אפקט מגונן.
קרק פרסם את מחקריו המדעיים בלמעלה מ-300 מאמרים מדעיים, כולל בכתבי עת רפואיים, בריאותיים ואפידמיולוגיים חשובים כמו The New England Journal of Medicine, ו-The Lancet.
קרק היה חבר בנבחרת ישראל בקריקט במשך שנים רבות, וייצג את ישראל במשחקי המכביה העשירית בשנת 1977. בשנת 1960 במשחק בין נבחרת ירושלים (אותה ייצג קרק) ותל אביב, זכה ב-199 נקודות (כולל 16 שישיות ), ושבר את השיא של כל הזמנים בקריקט בישראל.
בלימודי התיכון והאוניברסיטה התחרה בענפי ספורט שונים, כולל קריקט, רוגבי ושחייה.
בשנות נעוריו בדרבן, דרום אפריקה, הוא היה סגן קפטן ובהמשך קפטן של קבוצות הקריקט הרוגבי של Westville Boys High School.
בין השנים 1958 עד 1960 כשגר במדינת צפון קרוליינה בארצות הברית, קרק ייצג את נבחרת השחייה של צפון קרוליינה בסגנון חתירה, והיה סגן הקפטן של הנבחרת.
בהמשך הוא זכה במקום ראשון בחתירה בתחרויות ימק"א בישראל בשנת 1962 בשחיית 50 מטר גברים.
בשנת 2018, זכה קרק בפרס מפעל החיים של איגוד רופאי בריאות הציבור בישראל על "תרומה יוצאת דופן לקידום האפידמיולוגיה ובריאות הציבור, על ההשראה ועל העמדת דורות של אפידמיולוגים בישראל."
בשנת 2018, לאחר פטירתו של קרק, הקימה זוגתו פרופסור רות קרק את "פרס ג'רמי ד.
קרק למורשת מצוינות אקדמית." .
פרס זה מוענק מדי שנה לסטודנט/ית מצטיין/ת של המחזור בתוכנית הלימוד הבינלאומית אשר סיים/ה בהצטיינות (אקדמית ומחקרית) תואר מוסמך בבריאות הציבור (IMPH) בבית הספר לבריאות הציבור ורפואה קהילתית של האוניברסיטה העברית-הדסה בירושלים.
2018 - ד"ר לוז אנג'לה טורס לופז (מקולומביה)
ג'רמי רוברט מיירון סמפטר הוא שחקן קולנוע וטלוויזיה אמריקאי.
התפרסם עקב גילומו של פיטר פן בסרט "פיטר פן" משנת 2003, את ג'ייקוב הודג'ס בסרט "בתוך הסופה" משנת 2014 ובשל תפקידו כג'יי.די מק'קוי בסדרת הדרמה "אורות ליל שישי" של רשת NBC.
סמפטר הוא יליד פברואר 1989 והוא נולד בעיר כרמל שבקליפורניה לסנדי וגארי סמפטר.
יש לו אחות תאומה - ג'סיקה ועוד שני אחים.
המשפחה עברה לגור בעיר הולדתה של אמו, מאונט סטרלינג שבקנטאקי כשהיה בן עשרה חודשים.
בגיל 11 התקבל למסלול הדוגמנות "International Modeling and Talent Association" והחל לדגמן בקנטאקי ואף זכה בפרס "דוגמן השנה הצעיר".
בהמשך עבר ללוס אנג'לס עם משפחתו כדי להופיע בקרבתה.
בדצמבר 2015 הודיעו סמפטר ולורן פאצ'קו על אירוסיהם, אך האירוסין בוטלו באוקטובר 2016.
ב-1 באוקטובר 2022, התחתן בשנית עם אליזבת טרדוואי, בכנסייה בקולומביה, טנסי.
בתם המשותפת נולדה באפריל 2023.
סרטו הראשון היה סרט האימה סדוק של ביל פקסטון (אשר גם מופיע בתפקיד הראשי) משנת 2001, בו גילם את אדם הצעיר.
על התפקיד קיבל מועמדות של פרס סאטורן לביצוע הטוב ביותר של שחקן צעיר".
הוא השתתף באותה שנה גם בסדרה "Raising Dad" ובסרט "Murphy's Dozen".
בשנה לאחריה שיחק בסרט "Local Boys" בתור סקיטר דודסון וב-"Just a Dream" לצד דני גלובר.
על תפקידו זכה ב"פרס האמן הצעיר לשחקן הראשי הטוב ביותר בסרט באורך מלא".
ביולי 2002 נבחר לשחק בתפקיד הראשי את פיטר פן בעיבוד מחודש שיצא ב-2003. הוא אמר שלצורך הסרט התאמן על פעלולים, הנפת חרבות, אימוני התעמלות והרמת משקולות, כאשר הוא עבד מעל 5 שעות ביום.
כמו כן עבד בצמוד ונקשר לשחקנית רייצ'ל הארד ווד , אשר גילמה לצידו בתפקיד ראשי את וונדי.
על תפקידו בסרט זה זכה ב"פרס סאטורן" וכן את "פרס האמן הצעיר".
בשנת 2006 הופיע בסרט "Cyber Seduction: His Secret Life", בתור ג'סטין פטרסן.
על תפקידו בסרט הועמד לפרס האמן הצעיר, אך לא זכה.
שנה לאחר מכן שיחק בסרט הפשע פשע באמריקה בתור קוי הובארד.
ב-2010 שיחק בסרט "Death and Cremation" בתור העבריין ג'רוד לירי, הנכנס לעסקים עם סטן (בראד דוריף), מפעיל קרמטוריום נכלולי.
שנה לאחר מכן שיחק בסרט גולשת בנשמה בכיכובן של אנה-סופיה רוב והלן האנט.
בשנת 2014 שיחק בסרט האימה "Animal" לצד אליזבת גיליס.
באותה שנה שיחק בסרט "בתוך הסופה" של סטיבן קוואלה בתפקיד ג'ייקוב הודג'ס.
בשנת 2016 שיחק בסרט "בית ספר במצור" בתור קייל הרטמן.
נוסף להופעות בקולנוע שיחק במספר סדרות טלוויזיה, ביניהם: ER, CSI: מיאמי, רפואה שלמה, "Clubhouse", אורות ליל שישי - בה שיחק את ג.
+שנהסרטתפקידהערות2001סדוקאדם מייקס הצעיר2002Local Boysסקיטר דובסון2003פיטר פןפיטר פן2006המצוד אחר יצור הפראגווין גור2007פשע באמריקהקוי הוברד2009קלווין מארשלקאסלי2010Death and Cremationג'רוד לארי2011גולשת בנשמהביירון בלאנשרד2012חתכיםאדםHidingבראט2014Animalמאטבתוך הסופהג'ייקוב הודג'ס2015The CullingטיילרThe Squeezeאוגי2016בית ספר במצורקייל הרטמן2019The Legend of 5 Mile Caveשוטר גריןStakeoutריי בריי2022הרמוניה לחגג'רמי2024Chapelכהן בלאקThe Fallטראוויס האמפריTBABloodברנדון בייליThe UnBrokenקולט
ג'רמי פופ הוא זמר ושחקן קולנוע, טלוויזיה ותיאטרון אמריקאי.
הוא היה לאיש השישי בתולדות פרסי הטוני שהיה מועמד בשתי קטגוריות להופעות נפרדות באותה שנה, כשקיבל מועמדות ל"ילד מקהלה" ו"לא גאה מדי" בשנת 2019, האחרון גם זיכה אותו במועמדות לפרס גראמי לאלבום התיאטרון המוזיקלי הטוב ביותר.
בשנת 2020 כיכב פופ במיני-סדרה של נטפליקס, "הוליווד", שזיכתה אותו במועמדות לפרס אמי לבידור בפריים טיים לשחקן ראשי מצטיין במיני-סדרה או בסרט.
הוא למד בבית הספר התיכון טימבר קריק ולאחר מכן החל ללמוד אמנויות הבמה באקדמיה האמריקאית למוזיקה ודרמה בניו יורק.
בשנת 2018 הוא ערך את הופעת הבכורה שלו בברודוויי בתור פארוס ג'ונתן יאנג במחזה "ילד מקהלה", ובעקבותיו הגיע תפקידו במחזמר "לא גאה מדי", בדמותו של אדי קנדריקס.
בשנת 2019, הוא הפך לשחקן השישי בתולדות פרס הטוני שהיה מועמד בשתי קטגוריות להופעות נפרדות באותה שנה.
על האחרון הוא גם קיבל מועמדות לפרס גראמי לאלבום התיאטרון המוזיקלי הטוב ביותר.
בשנת 2020 כיכב בתפקיד הראשי במיני-סדרה "הוליווד" שיצר ראיין מרפי עבור שירות נטפליקס.
פופ גילם את ארצ'י קולמן, תסריטאי הומוסקסואל ואפרו-אמריקאי; ועבור תפקידו היה פופ מועמד לפרס אמי לבידור בפריים-טיים לשחקן הראשי הטוב ביותר במיני סדרה.
באותה שנה גילם את דמותו של הזמר ג'קי וילסון בסרט הדרמה "לילה אחד במיאמי" שביימה רג'ינה קינג ומהווה עיבוד למחזה באותו שם מ-2013.
בשנת 2021 הצטרף לצוות השחקנים הראשי בעונה השלישית והאחרונה של סדרת טלוויזיה נוספת של מרפי "פוזה" ברשת FX Networks, בתור כריסטופר, החבר של בלנקה (מקיילה ג'יי רודריגז).
בשנת 2022, חזר פופ לתיאטרון, כשכיכב בתור הצייר ז'אן מישל בסקיאט לצד פול בטאני בתור אמן הפופ-ארט אנדי וורהול במחזה "The Collaboration", המחזה רץ מפברואר עד אפריל בתיאטרון יאנג ויק בלונדון וב-20 בדצמבר עלה המחזה בבכורה בתיאטרון ברודוויי.
באותה שנה שיחק בתפקיד ראשי בסרט "גאוות יחידה" עליו היה מועמד לפרס גלובוס הזהב לשחקן הטוב ביותר.
בספטמבר 2024, פופ לוהק לסדרה "The Beauty" של רשת FX, בה גם יתפקד כמפיק בפועל.
+שנהסרטתפקידהערות2018The Rangerג'רק2020לילה אחד במיאמי ג'קי וילסון2022גאוות יחידהאליס פרנץ'מועמד פרס גלובוס הזהב לשחקן הטוב ביותר - סרט דרמה (2022)
מועמד פרס אינדפנדנט ספיריט להופעה הראשית הטובה ביותר TBAThe Collaborationז'אן-מישל בסקיהScandalous!סמי דייוויס ג'וניור
מועמד פרס אמי לבידור בפריים טיים לשחקן ראשי במיני סדרה או בסרט טלוויזיה (2020)2021פוזהכריסטופרתפקיד ראשי (עונה 3); 6 פרקיםThe Beautyגם מפיק בפועל
+שנהמחזהתפקידהערות2013ילד מקהלה פארוס ג'ונתן יאנגמרכז העיר ניו יורק , אוף ברודוויי2014תיאטרון אליאנס , אטלנטה, ג'ורג'יה
Geffen Playhous , לוס אנג'לס, קליפורניה2015Invisible ThreadגריפיןSecond Stage Theater , אוף ברודוויי2017The View UpStairsווסתיאטרון לין רדגרייב , אוף ברודוויילא גאה מדי אדי קנדריקס Berkeley Repertory Theatre , ברקלי, קליפורניה2017–2018מרכז ג'ון פ.
קנדי לאמנויות הבמה , וושינגטון די.
תיאטרון אהמנסון , מרכז המוזיקה של לוס אנג'לס
תיאטרון נסיכת ויילס , טורונטו, אונטריו2018–2019ילד מקהלה פארוס ג'ונתן יאנגתיאטרון סמואל ג'יי.
מועמד פרס טוני לשחקן הטוב ביותר במחזה 019)2019לא גאה מדי אדי קנדריקס תיאטרון אימפריאל ברודוויי
מועמד פרס טוני לשחקן הטוב ביותר במחזה 019)2022The Collaborationז'אן-מישל בסקיהתיאטרון יאנג ויק לונדון2022–2023תיאטרון סמואל ג'יי.
פרס עולם התיאטרון לביצוע בכורה יוצא מן הכלל – ילד מקהלה (2019)
פרס אגודת מבקרי הקולנוע האפריקאים-אמריקאים להופעה פורצת דרך – הוליווד (2020)
פרס ליגת הדרמה להופעה מכובדת – ילד מקהלה (2013)
פרס מעגל המבקרים החיצוניים לשחקן מצטיין בהצגה – ילד מקהלה (2019)
פרס טוני לשחקן הטוב ביותר במחזה – ילד מקהלה (2019)
פרס טוני לשחקן במחזמר – לא גאה מדי (2019)
פרס גראמי לאלבום התיאטרון המוזיקלי הטוב ביותר – לא גאה מדי (2019)
פרס אמי לבידור בפריים טיים לשחקן ראשי יוצא מן הכלל במיני סדרה – הוליווד (2020)
פיליפ ג'רמי גיטינס הוא שחקן בריטי, הידוע בעיקר מהופעתו בתפקיד מייקל, הכומר האנגליקני, בסיטקום "מה יגידו השכנים?" של BBC One, בו הופיע בין השנים 1990 ל-1995.
גיטינס נולד בעיר מנצ'סטר שבאנגליה.
הוא הופיע בסדרות טלוויזיה רבות בהן "דוקטור הו" יחד עם הדוקטור הרביעי, טום בייקר והמלווה שלו ללה וורד.
עוד שיחק בסדרות "טנקו", "בון", "A Touch of Frost", "תחבולות חדשות", אופרת הסבון "איסטאנדרס" (בתפקיד ג'ון צ'רינגטון), ובסדרה "רופאים".
ב-2005 כיכב בסדרה "נשות הכדורגלנים".
בנוסף ל"מה יגידו השכנים?" השתתף גיטינס בקומדיות מצבים אחדות בהן, "Fresh Fields", "טרי וג'ון", "Andy Capp", העונה הרביעית של "הפתן השחור" ("Blackadder Goes Forth"), ובסדרה "The Upper Hand".
ג'רמי סטרונג הוא שחקן קולנוע, טלוויזיה ותיאטרון אמריקאי.
זוכה פרס אמי לשנת 2020 על משחקו בסדרת הטלוויזיה "יורשים".
סטרונג נולד בבוסטון, מסצ'וסטס ב-25 בדצמבר 1978, למורין ודייוויד סטרונג.
אמו ממוצא אירי, ומשפחת אביו יהודייה, במקור מרוסיה; סבו מצד אביו עבד כאינסטלטור בקווינס.
אמו עבדה כאחות בהוספיס, ואביו עבד בבתי כלא לנוער.
הוא התגורר ב"שכונה קשה" באזור ג'מייקה פליין (אנ') בבוסטון, מקום שלעיתים קרובות ראה בו "מקום שממנו פשוט רציתי לצאת".
להוריו הייתה מערכת יחסים סוערת לאורך ילדותו ובסופו של דבר התגרשו.
כשהיה סטרונג בן 10, הוריו העבירו את המשפחה לפרברי סדברי בשביל בתי ספר טובים יותר.
התעניינותו במשחק החלה שם, כשהיה מעורב בקבוצת תיאטרון לילדים והופיע במחזות זמר.
בין כוכביו בקבוצת תיאטרון הילדים הייתה אחותו הגדולה של כריס אוונס.
לאחר התיכון, סטרונג הגיש מועמדות למכללות עם מכתב המלצה מדרימוורקס, שהפיקה את "אמיסטאד", שם סטרונג עבד במאחורי הקלעים.
הוא התקבל לאוניברסיטת ייל וקיבל מלגה, מתוך כוונה ללמוד דרמה.
ביום הראשון שלו בלימודים החליט מיד לשנות את תחום לימודיו לאנגלית.
סטרונג המשיך לשחק וכיכב במספר מחזות בייל, כולם הופקו על ידי אגודת הדרמה של ייל המנוהלת על ידי סטודנטים.
הוא גם למד באקדמיה המלכותית לאמנות הדרמה בלונדון ובתיאטרון סטפנוולף (אנ') בשיקגו.
סטרונג נבחר כעמית "לאונור אננברג" 2008/2009 על ידי תיאטרון מרכז לינקולן.
הוא היה מועמד להופעה הטובה ביותר באוף ברודוויי פעמיים בתוך שלוש שנים.
הוא הופיע בברודוויי במחזה "אדם לכל עת" ושיחק בהפקות רבות באוף ברודוויי.
בשנת 2016, סטרונג נישא לאמה וול, פסיכיאטרית דנית; הם נפגשו ארבע שנים קודם לכן במסיבה בניו יורק במהלך הוריקן סנדי.
יש להם שלוש בנות, אינגריד (נולדה באפריל 2018 בקופנהגן), קלרה (נולדה בנובמבר 2019 בניו יורק) ובת שלישית שנולדה בספטמבר 2021.
סטרונג ומשפחתו מתגוררים בניו יורק ויש להם בתים בטיסווילדה ובקופנהגן.
סטרונג ציין שהוא אינו אדם דתי.
באוקטובר 2023, סטרונג, יחד עם עוד קבוצה של 54 אמנים ואישים בתעשיית הבידור חתם על מכתב פתוח לנשיא ג'ו ביידן.
שנה סדרה תפקיד הערות 2011–2013 האישה הטובה מאט בקר 5 פרקים 2013 מוב סיטי מייק הנדרי 4 פרקים 2016 הסקס של מאסטרס ארט דריזן 9 פרקים 2018–2023 יורשים קנדל רוי (אנ')תפקיד ראשי (4 עונות); 39 פרקיםTBAThe Boys from Brazilעזרא ליברמןסדרה עתידית של נטפליקס
+שנהמחזהתפקידהערות2004הרון וים הסיפורים (אנ')מר סנגופטה / חאטם-שוד / וולרוספסטיבל התיאטרון של וויליאמסטאון (אנ')2005–2006Defianceאיוון דייוויסתיאטרון פאוורהאוס (אנ') (במכללת ואסר)
מועדון התיאטרון של מנהטן (אנ') (אוף ברודוויי)2006Frank's Homeוויליאםאוף ברודוויי2007ירושלים החדשהברוך שפינוזהאוף ברודוויי2008אדם לכל עתריצ'רד ריץ'תיאטרון טוד היימס (אנ'), ברודוויי2009Our Houseמרבאוף ברודוויי2010The Cowardלוסידוס קאלינגאוף ברודוויי2011The Hallway Trilogyלוקאסאוף ברודוויי2012חודש בכפר (אנ')מיכאיל אלכסנדרוביץ' רקיטיןפסטיבל התיאטרון של וויליאמסטאון (אנ')The Great God Panג'יימיאוף ברודוויי2024אויב העםד"ר תומאס סטוקמןסירקל אין דה סקוור (אנ'), ברודוויי
ג'רמי דודזיאק הוא כדורגלן גרמני-תוניסאי המשחק בעמדות הקשר והמגן בהרטה ברלין.
אימו של דודזיאק היא גרמנית, ואביו נולד בגאנה אך גדל בתוניסיה.
לאחר שעבר במחלקות הנוער של דיסבורג ושל שאלקה 04, בשנת 2009 הצטרף דודזיאק למחלקת הנוער של בורוסיה דורטמונד.
בשנת 2013 החל לשחק בקבוצת המילואים של המועדון, וב-21 במרץ 2015 ערך את הופעת הבכורה שלו במדי הקבוצה הבוגרת, בניצחון החוץ 3–2 על הנובר 96.
באוגוסט 2015 נמכר תמורת 250 אלף אירו לזנקט פאולי מהבונדסליגה השנייה, ובמדיה שיחק במשך ארבע עונות.
ביולי 2019 עבר בהעברה חופשית להמבורג, גם היא מהבונדסליגה השנייה.
באוגוסט 2021 נמכר תמורת 750 אלף אירו לגרויטר פירט, העולה החדשה לבונדסליגה.
דודזיאק שיחק בנבחרות הנוער השונות של גרמניה, אך בחר לייצג את הנבחרת הבוגרת של .
את הופעת הבכורה שלו בנבחרת הבוגרת ערך ב-6 בספטמבר 2019, בניצחון נבחרתו 1–0 על במשחק ידידות.
ג'רמי סוהאן הוא כדורסלן אמריקאי-פולני המשחק בעמדות הפאוור פורוורד והסנטר בסן אנטוניו ספרס.
סוהאן נולד באוקלהומה לאמא פולנייה, כדורסלנית פולוניה ורשה, שבאה ללמוד בארצות הברית ולאב אמריקאי.
בילדותו עברה המשפחה מארצות הברית לבריטניה, שם החל לשחק כדורסל, ובגיל תיכון שב לארצות הברית.
בתום לימודיו בתיכון, בשל מגפת הקורונה, טס לגרמניה ושיחק במדי OrangeAcademy מהליגה הגרמנית השנייה, קבוצת הפיתוח של רטיופארם אולם.
בקיץ 2021 החל לשחק עבור קבוצת הכדורסל של אוניברסיטת ביילור.
ב-8 בינואר 2022 נקע את הקרסול במהלך משחק והחמיץ מספר משחקים.
בעונתו היחידה בקבוצה הוא העמיד ממוצעים של 9.2 נקודות, 6.4 ריבאונדים ו-1.3 חטיפות למשחק, וב-15 באפריל 2022 הכריז כי יתמודד בדראפט 2022 ב-NBA.
בדראפט נבחר סוהאן בבחירה התשיעית על ידי סן אנטוניו ספרס והצטרף לסגל הקבוצה לקראת ליגת הקיץ של ה-NBA, אך נמצא חיובי לנגיף הקורונה ולא שיחק בטורניר.
ב-8 ביולי 2022 חתם על חוזה בקבוצה.
סוהאן החל לשחק עבור נבחרת פולין בכדורסל במוקדמות יורובאסקט 2022, וערך הופעת בכורה בניצחון 88–81 על רומניה, כשהוא הופך לשחקן הצעיר ביותר בהיסטוריית הנבחרת הפולנית.
הוא שיחק 29 דקות, בהן קלע 18 נקודות.
ג'רמי ברינגטון נוימרק ג'ונס הוא שחקן קולנוע וטלוויזיה אנגלי.
סבו וסבתו היו יהודים גרמנים שברחו לאנגליה לאחר עליית הנאצים לשלטון.
בשנת 2020 קיבל אזרחות גרמנית.
הופעתו הראשונה של נוימרק ג'ונס הייתה בסרט הקצר "Jezebel".
בשנת 2016 הופיע בתפקיד קטן בסרט הקולנוע "הכחשה".
בשנת 2017 שיחק בתפקיד ראשי בסדרת הטלוויזיה "העמדה האחרונה".
בשנת 2020 שיחק בדרמת הטלוויזיה התקופתית "בלגרביה".
בשנת 2022 לוהק לתפקיד בסרט הקולנוע העתידי "Gateway to the West".
שנהכותרתתפקידהערות2012Jezebelאליהוסרט קצר2014What Manner of Menטוראי ג'ונס2016הכחשהעיתונאי2017Damasceneהיפסטר2017Tiebreakerוילסרט קצר2020Sulphur And Whiteג'יימי2023Gateway to the Westאוסביוס2025העולם ירעדמרדכי פודכלבניק
שנהכותרתתפקידהערות2016Siblingsדילןפרק אחד2016גרנצ'סטרתיאו גרהאםפרק אחד2017העמדה האחרונהג'ו מרטין / קפטן ג'ו מרטיןסדרת טלוויזיה2018Settlingג'ייקמיני סדרת טלוויזיה, 6 פרקים2019The Feedבן הטפילד10 פרקים2020בלגרביהלורד אדמונד בלסיססדרת טלוויזיה
ג'רמי מגווייר הוא שחקן אמריקאי, אשר התפרסם מגילום דמותו של ג'ו פריצ'ט בקומדיית המצבים "משפחה מודרנית" (2015–2020).
בשנת 2015 החל לגלם בקביעות את דמותו של ג'ו פריצ'ט בסיטקום "משפחה מודרנית" ברשת ABC.
בשנת 2017 שיחק בסרט הדרמה "I'm Not Here" בכיכובו של ג'יי קיי סימונס.
בשנת 2018 שיחק בתפקיד אורח בסדרת הטלוויזיה "הספינה האחרונה".
בשנת 2021 החל לשחק את דמותו של מת'יו גרלנד בסדרת הטלוויזיה "טרנר והוץ'" של דיסני+.
+שנהסדרהתפקידהערות2015–2020משפחה מודרניתג'ו פריצ'טתפקיד ראשי (עונות 11-7); 91 פרקים 2016ג'נרל הוספיטלמורגןפרק: "#1.13666"2018הספינה האחרונהפרנקי גריןפרק: "Warriors"2021טרנר והוץ'מת'יו גרלנד תפקיד ראשי; 12 פרקים2023S.W.A.T.מיכהפרק: "Witness"
ג'רמי מרטון סיסטו הוא שחקן אמריקאי.
הוא ידוע בתפקידיו בתור בילי צ'נווויט ב"עמוק באדמה", הבלש סיירוס לופו בסדרה "חוק וסדר", ג'ורג' אלטמן בסיטקום "פרברי הגיהנום", עליו היה מועמד לפרס הטלוויזיה של המבקרים עבור השחקן הטוב ביותר בסדרה קומית, וג'ובל ולנטיין בסדרת הדרמה "FBI".
בקולנוע הוא כיכב ב"קלולס" של איימי הקרלינג, "שלוש עשרה" של קתרין הארדוויק, וב"מלצרית" של אדריאן שלי.
בשנת 2004, הוא גילם את שחקן הבייסבול הקנאי שיין מונגיט בסרט "Take Me Out", שעליו היה מועמד לפרס חוג מבקרי הדרמה בלוס אנג'לס עבור הופעה מומלצת במחזה.
ג'רמי סיסטו נולד בגראס ואלי, קליפורניה, ארצות הברית, בנם של רידי גיבס, שחקנית, וריצ'רד "דיק" סיסטו, מוזיקאי ג'אז ומורה.
לסיסטו יש אחות גדולה, מדו סיסטו, שהיא שחקנית הידועה בעיקר בזכות גילומה של קרוליין בסרט "קפטן רון" משנת 1992. הוריו של סיסטו התגרשו ואביו התחתן עם אמנית הטקסטיל פני סיסטו.
סיסטו גר עם אמו ואחותו וסיפר מאוחר יותר כי היעדרותו של אביו הפכה את ההורות לבנו שלו לקשה יותר.
הוא גדל בהרי סיירה נבאדה התחתונים לפני שעבר לשיקגו בגיל שבע.
הוא למד בבית הספר הייפילד מונטסורי בלואיוויל, קנטקי בכיתה א', ולאחר מכן בבית הספר פרנסיס וו.
ב-1991 הוא הופיע בסרט "גרנד קניון".
לאחר שהתקבל לאוניברסיטת קליפורניה, לוס אנג'לס, הקריירה שלו נסקה והוא החל לשחק במשרה מלאה.
הופעת המשחק הראשונה של סיסטו הייתה בקליפ מ-1984 לשיר של טוויסטד סיסטרס " We're Not Gonna Take It ".
סיסטו ביצע את הופעת הבכורה שלו בסרט הדרמה "גרנד קניון" משנת 1991, בכיכובם של קווין קלין וסטיב מרטין בזמן שלמד בתיכון.
לאחר מכן קיבל תפקידים בסרטי טלוויזיה שונים.
בתחילת קריירת הקולנוע והטלוויזיה שלו, סיסטו גילם רוצח ב-Hideaway" (1995)"; נער עשיר ב"קלולס "1995); חוטף ב-Suicide Kings" (1997)"; רץ מדליית הזהב האולימפית פרנק שורטר ב"ללא גבולות" (1998); ישו המשיח במיני סדרה "ישו" (1999); ובמאי קולנוע אלמן ב־This Space Between Us"- (1999)".
בשנת 1996, סיסטו ביצע אודישן לדמותו של ג'ק דוסון בסרט "טיטניק" של ג'יימס קמרון לצד קייט ווינסלט, אך בסופו של דבר הפסיד בתפקיד ללאונרדו דיקפריו.
בשנת 1998, הוא גילם את פרדריק וו.
סוורד בסרט הטלוויזיה TNT "היום שנורה לינקולן".
מ-2001 עד 2005, הוא גילם את בילי צ'נווויט בסדרת הדרמה של HBO "עמוק באדמה".
על עבודה זו, הוא היה מועמד פעמיים לפרס גילדת שחקני המסך על ביצועים יוצאי דופן של אנסמבל בסדרת דרמה יחד עם שאר הצוות.
סיסטו כיכב בסרט הדרמה מ-2001, "עיניים של מלאך", לצד ג'ניפר לופז.
ב-2003 כיכב סיסטו בסרט הדרמה "שלוש עשרה", ובסרט האימה "טעות בכיוון".
באותה שנה, הוא גם הופיע בעונה האחרונה של דרמת הנעורים "דוסון קריק".
לאחר מכן הופיע סיסטו על במת לוס אנג'לס, וגילם את התפקיד של שיין מונגיט במחזהו של ריצ'רד גרינברג "Take Me Out", על שחקן בייסבול שיוצא מהארון.
סיסטו היה מועמד לפרס חוג מבקרי הדרמה בלוס אנג'לס על תפקידו.
בשנת 2006, הוא הופיע במחזה ברודוויי Festen בתיאטרון תיבת הנגינה.
באותה שנה, הוא שיחק בסדרת הדרמה קצרת הימים של NBC חטופים, בתפקיד ראשי בסרט האימה המסתורי Population 436, וכיכב בסרט מותחן הפשע Unknown .
ביולי 2007, סיסטו הופיע בווידאו קליפ של מארון 5 לשיר " Wake Up Call ".
הוא גילם בחור ששכב עם חברתו של אדם לוין.
באותה שנה, הוא הופיע בתור ארל האנטרסון עם קרי ראסל בסרט הקומדיה-דרמה מלצרית.
בשנת 2008, סיסטו הצטרף לצוות השחקנים של סדרת דרמת הפשע של רשת NBC חוק וסדר, בתור הבלש סיירוס לופו, והחליף את הבלשית נינה קאסידי כשותף של אד גרין.
סיסטו כבר הופיע בתוכנית, כעורך דין, בפרק הסיום של העונה הקודמת.
סיסטו נשאר בשלוש העונות האחרונות של הסדרה (עונות 18–20), ודמותו הפכה לשותפה עם הבלש קווין ברנרד בגילומו של אנתוני אנדרסון לאחר שמרטין עזב את הסדרה לקראת סוף עונה 18.
כמו כן בשנת 2008, סיסטו כיכב בסרט הדרמה "גני הלילה", ודיבב את תפקיד באטמן בסרט ישיר לווידאו Justice League: The New Frontier.
בשנת 2009, הוא גילם כומר קתולי, לצד קריסטין צ'נואת', בסרט הדרמה העצמאי Into Temptation.
בשנה שלאחר מכן, הוא כיכב בהפקה של מועדון התיאטרון של מנהטן של Spirit Control במרכז העיר ניו יורק, וזכה לביקורות נלהבות על הופעתו כאדם וויאט.
מ-2011 עד 2014, סיסטו כיכב בסדרה הקומית של ABC פרברי הגיהנום, שהוצגה לראשונה ב-28 בספטמבר 2011. הוא שיחק את התפקיד של ג'ורג' אלטמן, אביה הגרוש של הדמות הראשית של הסדרה, במשך שלוש עונות, ולאחר מכן בוטלה הסדרה.
סיסטו היה מועמד לפרס הטלוויזיה של המבקרים לשנת 2013 לשחקן הטוב ביותר בסדרה קומית על הופעתו כג'ורג'.
ב-2011 שיחק בסרט הדרמה סירוניה, בבימויו של ברנדון דיקרסון.
בשנת 2012, הוא כיכב בתור השריף רולינגס בדרמת המדע הבדיוני הקומית רובוט ופרנק שזכתה לשבחים.
בשנה שלאחר מכן, סיסטו כיכב בתפקיד גאי קרלסבורג, לצד ג'יימס מרסדן וקלייר דיינס, בדרמה הקומית "מגניב כמוני" .
בשנת 2014, סיסטו היה שותף בכתיבת התסריט לסרט הקומדיה Break Point עם ג'ין הונג.
הוא גם כיכב בסרט ושימש כמפיק.
ב-5 ביוני 2014, הוכרז שסיסטו הצטרף לקאסט של הגרסה המחודשת של קרלטון קיוז ל-The Returned עבור ערוץ הכבלים A&E .
הסדרה נמשכה עונה אחת לפני שהיא בוטלה על ידי הרשת.
לאחר מכן הוא דיבב את טאלון בסרט האנימציה בווידאו באטמן נגד רובין.
בשנת 2015, סיסטו הפיק וכיכב בתפקיד אהרון מילר בסרט המותחן הבריטי Hangman, שהוצג בבכורה ב-South by Southwest.
באותה שנה, הוא הצטרף לצוות השחקנים של סדרת דרמת הפשע של ABC Wicked City .
סיסטו גילם את הבלש ג'ק רות', קצין משטרת לוס אנג'לס שמחפש רוצח סדרתי ברצועת הסאנסט.
התפקיד הוצג במקור על ידי אדם רוטנברג, אך לאחר שהסדרה קיבלה את תאריך הבכורה, התפקיד עובד מחדש.
הסדרה התקבלה בצורה גרוע על ידי המבקרים ובוטלה לאחר ששודרו רק 3 פרקים עקב רייטינג חלש של ABC.
סיסטו לוהק אז לצד ארצ'י פנג'בי בפיילוט הדרמה של ABC "המושבעים", אך הפרויקט לא הועלה לסדרה.
בין השנים 2016–2018, סיסטו כיכב בתור פרדי גרין בסדרת הדרמה Ice של Audience Network של אנטואן פוקווה, לצד קאם ג'יגנדט ודונלד סאתרלנד
סיסטו מגלם כיום את עוזר הסוכן המיוחד האחראי ג'ובל ולנטיין בסדרת הדרמה של דיק וולף FBI של רשת CBS.
ב-30 באוגוסט 1993, סיסטו התחתן עם השחקנית מריסה ריאן בלאס וגאס, שניהם היו אז בני 18. סיסטו וריאן נפרדו יומיים לאחר מכן אך נשארו נשואים כחוק עד 21 ביוני 2002, כאשר הגירושים שלהם הושלמו.
ב-5 ביוני 2009, לסיסטו וחברתו דאז, אדי ליין, נולדה בתם הראשונה, צ'רלי-בלרינה סיסטו.
סיסטו וליין התחתנו ב-13 באוקטובר 2009, בעיריית ניו יורק.
ב-9 במרץ 2012, נולד ילדם השני, בן בשם סבסטיאן קיק סיסטו.
המשפחה מתגוררת בלורל קניון, לוס אנג'לס.
סיסטו מתרגל מדיטציה טרנסנדנטלית מאז 2001 בערך.
שנהסרטתפקידהערות1991גרנד קניוןרוברטו1994הצוותתימוטי גרנט1995להתחבאג'רמי ניברןקלולסאלטון טיסקיהירח וולנטינוסטיבן1996ים של חבריםפרנק בימונט1997Bongwaterרוברטלהתגרות במוותט.ק.
שנה שם הווידאו קליפ אמן 2007 " Wake Up Call " מארון 5 2012 "Just Cuz" עצמו
שנה שם המחזה תפקיד מקום 2004 Take Me Out שיין מונגיט גפן פלייהאוס, לוס אנג'לס 2006 Festen מר קלינגנפלט תיאטרון תיבת נגינה, ברודוויי 2010 Spirit Control אדם וויאט מרכז העיר ניו יורק, אוף ברודוויי
ג'רמי פוגל (נולד ב-5 במרץ 1981, באנטוורפן שבבלגיה) הוא דוקטור לפילוסופיה, מרצה, משורר ופודקאסטר ישראלי.
פוגל נולד באנטוורפן שבבלגיה ועלה לישראל בנעוריו.
בוגר תואר ראשון בפילוסופיה מאוניברסיטת קיימברידג' ותואר שני ותואר דוקטור בפילוסופיה מאוניברסיטת תל אביב.
פוגל הוא חבר סגל אקדמי בכיר בחוג לפילוסופיה יהודית באוניברסיטת תל אביב, שבה הוא חוקר פילוסופיה יהודית מודרנית, פילוסופיה של הדת והגות עידן הנאורות.
מחקריו מתמקדים בניסוחים של הגות אוניברסלית בקרב פילוסופים יהודים מודרניים, בקשר בין תהליכי חילון לבין מהלכים רעיוניים בחשיבתם של הוגי הנאורות ובצורות של דתיות חדשה בפילוסופיה המודרנית.
נוסף על עבודתו באוניברסיטת תל אביב פוגל מרצה ומלמד במסגרות שונות, בהן סמינר הקיבוצים, עלמא בית לתרבות עברית, Think & Drink Different, והוא חבר סגל במכון מנדל למנהיגות ובמרכז האקדמי שלם.
פוגל הוא גם מנחה של הסכתים פופולריים, בהם ההסכת של "Think & Drink Different", "הרדיקל" ו"הקרקס המטאפיזי" בכאן תאגיד השידור הישראלי.
השתתף גם בתוכנית "אתה חייב לקרוא את זה" של תאגיד השידור הישראלי.
פוגל הוא גם משורר ומסאי, חבר מערכת כתב העת הבה להבא, שבו הוא מפרסם מיצירותיו באופן קבוע, בהן מסות פילוסופיות והומוריסטיות על טבע היקום.
בעבר היה סולן להקת הרוק הישראלית "פיסוק רחב" וחבר בהרכב נוסף, "פוגל והשריפס", שהוציא אלבום בשנת 2011.
תל אביב היא מים ועוד מחשבות חופימיות, הוצאת הבה לאור, 2019
פילוסופים נגד אלוהים, הוצאת הבה לאור רדיקל, 2025
ג'רמי אנדרה דה לאון רודריגס (בספרדית: Jeremy André de León Rodríguez; נולד ב-18 במרץ 2004 בסן חואן שבפוארטו ריקו) הוא כדורגלן פוארטו ריקני המשחק בעמדת קשר הכנף בקבוצת ריאל מדריד קסטיליה מהסגונדה דיויסיון RFEF.
בחודש ינואר 2022 הצטרף דה לאון למחלקת הנוער של קאסטיון.
ב-6 במאי 2022 חתם על חוזה מקצועני ראשון במועדון, והחל לשחק בקבוצה הבוגרת של המועדון במסגרת הפרימרה דיוויסיון RFEF.
דה לאון נכלל בסגל נבחרת פוארטו ריקו עד גיל 20 לטורניר אליפות CONCACAF עד גיל 20 בשנת 2022.
דה לאון זומן לנבחרת הבוגרת בשנת 2024 במשחק הראשון שלו נגד אנגוליה כבש צמד ובישל.
ג'ון ג'רמי מור היה איש צבא בריטי, שהתפרסם לאחר ששימש כמפקד כוחות הקרקע הבריטיים שכבשו מחדש את איי פוקלנד במהלך מלחמת פוקלנד.
מור נולד בעיר ליצ'פילד כבנו של קצין קבע.
ב-1947, לאחר סיום לימודיו התיכוניים, התגייס לחיל הנחתים המלכותי, בו שירת בכל ימיו כאיש צבא.
לאחר תום הכשרתו הבסיסית הוא הוצב ביחידת הקומנדו מס' 40 שנשלחה לדכא את המרידה הקומוניסטית במלאיה.
בעקבות שירותו הקרבי שם הוא עוטר ב-1952 בעיטור הצלב הצבאי.
בהמשך שירת בתפקידי מטה והדרכה בחיל הנחתים.
בשנים 59–1957 שירת ביחידת הקומנדו ה-45 בקפריסין, שגם בה התנהלה לחימה נגד מורדים.
היה מדריך באקדמיה הצבאית סנדהרסט.
שירת כמפקד פלוגה בברוניי, הצטיין בקרב שם ועוטר שוב בעיטור הצלב הצבאי.
היה קצין ביחידת גורקה בצפון בורנאו וב-1966 הוצב לשרת כקצין מטה בוועדת ראשי המטות במשרד ההגנה הבריטי.
הוא הוצב לפקד על הכשרת קציני חיל הנחתים, ואחר כך קודם לדרגת סגן אלוף ולמפקד יחידת הקומנדו ה-42. תחת פיקודו פעלה היחידה נגד הצבא האירי הרפובליקני בצפון אירלנד.
בהמשך למד במכללה המלכותית ללימודי ביטחון ופיקד על חטיבת הקומנדו מס' 3.
ב-1979 הועלה לדרגת מייג'ור גנרל.
ב-1982 היה מפקד כוחות הקומנדו של חיל הנחתים.
הוא אמר לפרוש מן הצבא, אך שוכנע להישאר עד להחלמתו של מפקד חיל הנחתים, גנרל סטיוארט פרינגל , שנפצע בשלהי 1981 בפיגוע של המחתרת האירית.
על כן היה הקצין הבכיר בחיל משפרצה מלחמת פוקלנד.
הוא הועמד בראש כוחות הקרקע שנשלחו לנחות באיים ולכבוש אותם מחדש מידי ארגנטינה.
הוא העניק את מרב הקרדיט על הישגי הלחימה לאחד ממפקדי החטיבות שפעלו תחתיו, ג'וליאן תומפסון.
מור קיבל את כניעת מפקד הכוחות הארגנטינים באיי פוקלנד.
ב-1983 פרש מור מן השירות הצבאי.
הוא שימש כמנכ"ל פדרציית יצרני המזון בבריטניה ולאחר מכן פעל כיועץ וכמרצה ועסק בפעילות צדקה.
ב-1973 צורף למסדר האימפריה הבריטית וב-1982 מונה לאביר מפקד במסדר האמבט.
מור היה נשוי ואב לשלושה ילדים.
ג'רמיה קלארק היה מלחין אנגלי.
ג'רמיה קלארק נולד ב-1674, ככל הנראה בלונדון.
הוא היה תלמידו של ג'ון בלואו, בקתדרלת סיינט פול.
אחרי סיום לימודיו היה לנגן עוגב ב"קאפלה המלכותית".
שיגעון שאחז בו מחמת אהבה נכזבת גרם לקלארק להתאבד ביריה.
החליף אותו בתפקידו ויליאם קרופט.
כיום זכור קלארק בעיקר בזכות יצירה פופולרית לכלי מקלדת המיוחסת לו, "שיר הלכת של נסיך דנמרק".
יצירה זו נודעה יותר בשם "סולו לחצוצרה" ובמשך שנים רבות יוחסה להנרי פרסל.
מקורה הוא למעשה באופרה למחצה "נסיכת האי", הפקה מוזיקלית משותפת של קלארק ודניאל פרסל, אחיו הצעיר של הנרי פרסל, ומכאן כנראה הטעות.
מיסות ושאר יצירות דתיות (ביניהן 20 מזמורים וכמה אודות)
"שיר הלכת של נסיך דנמרק" מתוך "נסיכת האי", הנודע ברבים בשם "סולו חצוצרה", משנת 1699 בערך.
ג'רמנווינגס הייתה חברת תעופה המוגדרת כחברת תעופה זולה.
בסיסה הראשי של החברה היה בנמל התעופה קלן/בון.
החברה נוסדה בשנת 1997 והחלה את טיסותיה בשנת 2002. החברה שייכת לחברת התעופה הגרמנית יורווינגס, שהיא חברת בת של לופטהנזה.
החברה מוזגה ליורווינגס ב-2016 ונסגרה סופית ב-2020.
+ נכון למרץ 2015, בצי החברה המטוסים הבאים (גיל הצי הממוצע 9.2 שנים):<span style="color:#FFD012;">כלי טיס<span style="color:#FFD012;">בצי<span style="color:#FFD012;">בהזמנה<span style="color:#FFD012;">נוסעים<span style="color:#FFD012;">הערותאיירבוס A319-10043 -144 / 150איירבוס A320-200155174אחד המטוסים מדגם זה התרסק בטיסה 95252162מופעלים על ידי יורווינגסבומברדיה CRJ90023 -90סה"כ815
ב-24 במרץ 2015, טיסה 9525 של החברה התרסקה בהרי האלפים בצרפת במהלך טיסה מברצלונה שבספרד לדיסלדורף שבגרמניה.
חקירה מעמיקה העלתה שטייס המשנה אולדראס לוביץ שסבל מבעיות דיכאון פסיכוטיות ריסק את המטוס בכוונה תוך תכנון מראש של ההתאבדות.
ג'רמיין קולין דפו הוא כדורגלן עבר אנגלי.
דפו החל את הקריירה המקצועית שלו בבורנמות', אליה הושאל מקבוצת וסטהאם יונייטד הלונדונית.
בעונת כבש 18 שערים ב-29 משחקים, מה שגרם להנהלת וסטהאם להחזיר אותו לקבוצה בסיום העונה.
בניגוד לתקופה שלפני השאלתו לבורנמות', בה הופיע דפו רק במשחק אחד, קיבל החלוץ יותר הזדמנויות בעונת וסיים את העונה עם 10 שערים ב-35 הופעות.
בעונת הפך דפו לשחקן הרכב קבוע, וגמר את העונה עם 8 כיבושים ו-37 הופעות.
ב- דפו איבד את מקומו בקבוצה וזכה לדקות משחק מעטות.
את העונה סיים עם 19 הופעות בלבד, בהן כבש 11 שערים.
בעונה הזאת צד דפו את עינה של יריבתה העירונית של וסטהאם, קבוצת טוטנהאם הוטספר, שהחליטה להחתים אותו.
בטוטנהאם, קבוצה בעלת שאיפות וציפיות גבוהות יותר מאשר וסטהאם הצנועה, הבין דפו כי מקומו בקבוצה אינו מובטח, וכי עליו להתאמץ להראות למאמן הקבוצה, מרטין יול, את יכולותיו.
דפו רשם באותה עונה 7 שערים ב-15 הופעות וזכה לזימון לנבחרת אנגליה על ידי מאמנה, סוון-יוראן אריקסון.
את הבכורה בנבחרת ערך ביוני 2004 מול איסלנד.
בעונת הפך דפו לשחקן הרכב קבוע במדי טוטנהאם.
הוא ערך 35 הופעות בהן כבש 13 שערים.
העונה שאחריה הייתה בינונית יותר מבחינתו, אותה סיים עם 9 שערים ב-35 הופעות.
בינואר 2008 עבר דפו לפורטסמות', תמורת כ-9 מיליון לירות שטרלינג.
דפו לא שותף בזכייתה של פורטסמות' בגביע ה-FA, כיוון ששיחק באותה עונה בגביע במדי טוטנהאם.
לאחר שנה בלבד בפורטסמות' החליט לחזור דפו לטוטנהאם, ובינואר 2009 חתם על חוזה בקבוצה ל-5 שנים.
ב-22 בנובמבר 2009 הבקיע דפו חמישה שערים בתוך 36 דקות במחצית השנייה של הניצחון 1–9 על ויגאן את'לטיק בווייט הארט ליין.
שלושת השערים הראשונים שלו במחצית זו היו השלושער המהיר ביותר בהיסטוריה של הפרמייר ליג.
ניצחון זה השווה את שיא הניצחון הגדול ביותר בתולדות הפרמייר ליג.
דפו היה לשחקן השלישי בהיסטוריה של הליגה שמבקיע חמישה שערים, לאחר אלן שירר ואנדי קול.
ב-10 בינואר 2014, לאחר חמש שנים בטוטנהאם, עבר דפו לטורונטו והחל לשחק במדיה ב-28 בפברואר.
ב-16 בינואר 2015 חזר דפו לפרמייר ליג כאשר חתם בסנדרלנד.
ב-6 בינואר 2019 הושאל לגלאזגו ריינג'רס לעונה וחצי, ובינואר 2020 חתם על חוזה קבוע לעונה אחת בקבוצה.
ב-25 באוקטובר 2020 כבש את שערו ה-300 בקריירה, במשחק מול ליווינגסטון.
ב-31 בינואר 2022 חזר לסנדרלנד וחתם עד לסוף העונה.
ב-22 בפברואר ערך הופעת בכורה בתיקו 1-1 נגד ברטון אלביון.
בשנת 2017 אימץ אורח חיים טבעוני.
ג'רמיין לי אוניל הוא כדורסלן עבר אמריקאי, אשר שיחק בליגת ה-NBA בין השנים 1996–2014. בעונת נבחר לשחקן המשתפר של העונה, ולאורך הקריירה השתתף שש פעמים במשחק האולסטאר ורשם ממוצעים כוללים של 13.2 נקודות, 7.2 ריבאונדים, 1.4 אסיסטים ו-1.8 חסימות למשחק.
אוניל נבחר על ידי פורטלנד טרייל בלייזרס בבחירה ה-17 של דראפט ה-NBA לשנת 1996, ישירות מהתיכון.
בשנת 2000 עבר לאינדיאנה פייסרס, שם הפך לאחד מכוכבי הקבוצה לצד רג'י מילר.
בעונת נבחר לשחקן המשתפר של העונה וכן נבחר בפעם הראשונה להשתתף במשחק האולסטאר.
בפגרת הקיץ 2008 עבר אוניל בטרייד לטורונטו ראפטורס תמורת טי.
פורד, ובפברואר 2009 עבר למיאמי היט.
באוגוסט 2010 חתם אוניל על חוזה בבוסטון סלטיקס.
אוניל שיחק עבור נבחרת ארצות הברית באליפות העולם בכדורסל 2002 אשר נערכה באינדיאנה, שם סיימה הנבחרת במקום השישי.
באליפות האמריקות 2003 זכה עם ארצות הברית במדליית הזהב.
ג'רמיה סאליבן בלאק היה משפטן אמריקני שכיהן כתובע הכללי ומזכיר המדינה של ארצות הברית.
בלאק נולד בפנסילבניה, בנו של חבר בית הנבחרים של ארצות הברית הנרי בלאק.
את השכלתו רכש בעיקר בלימוד עצמי ובעקבות כך הוא סיים בגיל צעיר את לימודי המשפטים והוסמך לעריכת דין.
פעילותו המשפטית זכתה להצלחה ובשנים 1851–1857 היה בלאק שופט בית המשפט העליון של מדינת פנסילבניה, מהן נשיא בית המשפט עד שנת 1854.
בשנת 1857 מונה בלאק לשר המשפטים בממשלתו של הנשיא ג'יימס ביוקנן.
בתפקיד זה הוא היווה גורם מכריע במחלוקת על בעלות האדמות בקליפורניה, אשר חולקו באופן בלתי חוקי לכאורה לבעליהן על ידי ממשלת מקסיקו.
בעקבות התפטרותו של לואיס קאס מתפקיד מזכיר המדינה, מונה בלאק כמחליפו ושימש בתפקיד זה בחצי השנה האחרונה לכהונת הנשיא ביוקנן.
לקראת סיום כהונתו הוא היה מועמדו של הנשיא למשרת שופט בבית המשפט העליון, אך זו נדחתה על חודו של קול בהצבעת הסנאט.
לאחר סיום תפקידו מונה בלאק לרשם בית המשפט העליון של ארצות הברית.
מתפקידו זה התפטר כעבור שנתיים והתמסר לעבודתו כעורך דין פרטי.
לאחר מלחמת האזרחים האמריקנית, בלאק היה ממתנגדיה הנחרצים של תוכנית הקונגרס האמריקני לתקופת השיקום וניסח את הודעת הוטו שהטיל הנשיא אנדרו ג'ונסון בנושא זה (1867).
כמו כן הוא ייעץ לנשיא ג'ונסון במשפט ההדחה שהתנהל נגדו בסנאט.
ג'רמי צ'ארלס רוברט קלארקסון הוא שדרן רדיו, עיתונאי, חקלאי וסופר בריטי המתמחה בעולם הרכב.
מוכר בעיקר כמנחה תוכניות הרכב הפופולריות "טופ גיר" ו"המסע הגדול", לצידם של ריצ'רד האמונד וג'יימס מיי.
כמו כן, הוא כותב טור שבועי עבור סאנדיי טיימס וסאן.
פרט לעולם המוטורי, קלארקסון נוהג להגיש תוכניות וכן לכתוב בתחומים נוספים, דוגמת היסטוריה והנדסה.